Ponkouke bake

Dät bruke wie deertou:

Reewe:

* Kum
* Sneebäisem
* Ponne
* Skäpper

Foar dän Dee:

* Meel
* Moalk
* Oaiere
* Soalt
* Butere toun Bräiden
* Apelmuus of Sukker

Toueerst two wie Meel in dän Kum un röäiere dät mäd Moalk an. Nu reke wie Oaiere deertou. Mäd dän Sneebäisem slo wie dän Dee so loange, bit hie fain glääd is. Toulääst smoakje wie dät Ganse mäd Soalt ou.

Nu kon dät loos gunge.

Wie reke wät Butere in ju Ponne. Wan ju goud heet is, jote wie so fuul Dee in ju Ponne, dät die Ponkouke juust so tjuk wäd as wie him jädden maien. Ätter een Wiele mouten wie him uumetrale, dät hie uk fon ju uur Siede fain bruun wäd.

Wan die Ponkouke kloar is, läze wie him ap een Täller un bestraie him mäd Sukker of strieke Apelmuus deer uurheer.

Nu konnen wie iete.

Läitet jou dät goud smoakje!